Vážení spoluobčania,

plošné testovanie obyvateľov na prítomnosť ochorenia COVID-19 sa bude v našej obci realizovať **v sobotu 06.03.2021** v čase **od 08:00 hod. – 17:00 hod.**

**v sále Obecného zariadenia**

s tým, že posledný odber sa vykoná o 16:45 hod. Testovanie bude prerušené jednou prestávkou a to: obedňajšou prestávkou v čase od 12:00 hod. - 13:00 hod. Občania, ktorí sa prídu testovať, sa musia preukázať **občianskym preukazom**. Prednosť budú mať občania zdravotne ťažko postihnutí, dôchodcovia a tehotné ženy. Prosíme občanov o disciplinovanosť, použitie dezinfekcie, nosenie rúšok a dodržiavanie rozostupov.

**Harmonogram skríningového testovania v obci Hostie má odporúčací charakter**

SOBOTA 06.03.2021

|  |  |
| --- | --- |
| **Číslo domu** | **Čas príchodu na odberné miesto** |
| 1 - 100 | 08.00 - 09.00 |
| 101 - 200 | 09.00 - 10.00 |
| 201 - 300 | 10.00 - 11.30 |
| 301 - 400 | 13.00 - 14.30 |
| 401 - 500 | 14.30 - 16.00 |
| 501 - 558 | 16.00 - 16.45 |

**Občan príde na testovanie smerom od predajne Jednoty, kde sa zaradí do radu v 2 metrovom rozostupe podľa vyznačených značiek.**

**Po vstupe do chodby Obecného zariadenia si občan odkašle a vyčistí nos, použitú vreckovu odhodí do pripraveného koša, vydezinfikuje si ruky a pristúpi k registrácii, kde je potrebné predložiť občiansky preukaz (u detí do 15 rokov zdravotný preukaz) a uviesť telefónne číslo.**

**Zdravotník jemnou tyčinkou vykoná odber vzorky z nosohltana.**

**Po odbere si občan nasadí rúško a prejde za plentu v sále, kde bude musieť čakať 15 minút na výsledok testu.**

**Po vyhotovení výsledkov občan obdrží od príslušníka Ozbrojených síl výsledok testu.**

**Na Potvrdení o vykonaní testu je poučenie s pokynmi, ako má otestovaný občan postupovať v obidvoch prípadoch, teda ak je výsledok antigénového testu pozitívny alebo negatívny.**

**Po obdržaní Potvrdenia o vykonaní testu občan vychádza zadným východom Obecného zariadenia, aby sa nestretol s občanmi, ktorí na testovanie ešte len prichádzajú.**

**Pozitívne testovaní občania musia hneď odísť do domácej karantény na 14 dní.**

**Dieťa od 10-18 rokov prichádza na testovanie v sprievode rodiča, ktorému môže byť odovzdaný výsledok testovania.**